text
stringlengths 4
210
|
|---|
nga cakuti uwa musango uyo pa mulandu wa bupo bwakwe aponya umwana panshi uo alelela |
ifwe twatampa ukumufwaya pa kumubwedesha kuno mushi |
awe ngefi twabatulila balenwa na mabotolo |
ifwe twamufumisha panse no kutendeka ukumukalipila mpaka atendeka ukulila ico amona nafulwa sana |
apo pene ukwabula no kupose nshita twalimine no kulabwela kuno mushi |
kwena no mwine wine tatwamuushile nelyo twatile tukesatila aya mashiwi ku mwina mobe pantu ulemusebanya kuli bucintomfwa bobe |
inshita robin aleshimika joni enamine fye panshi alekutika ukwabula ukuposapo ishiwi nelyo limo |
ico aumfwa robin atalala joni elyo ati mune wawamya sana pa kunshimikilako uyu mulandu |
mu cine naliumfwa mailo kuli odali umo ku cipatala |
wena aishile mu kunjipusha ilyo amwene janet aishile ku kumpempula ati |
kanshi e mukashi obe ulya mwa ulya umwene aishiba sana ukucinda jaivi |
na ine namwipusha nati nga kanshi iwe wamumwene kwi |
ebele namumwene bulya bushiku mu biaolo baleshana na george dube |
ine nati aleseka fye kanshi cinecine |
kabili bayama nabo bali balefwaya ukunshimikilako nomba na mwishiba abakalamba bali balepita mumbali nshacumfwisha umo baciloshe |
na ine nshishibe ifyoningacita na ulya mukashana nampula mu maapa |
robin ati iwe wiyesha kuyamuma pantu ali pa bukulu kuti wayambulako isha pa kubeya |
ulingile ukumufunda fye pakanwa nga wamona cakwansha watala wamutuma kuli banyina ku lusaka |
paul nao asuminisha amashiwi yasosa robin ati iyoo mune te cakwesha ukumuuma kwena |
joni ati cisuma bane nayalanda nankwe panono nga atampa ukucusha nishi mailo akalonga ukuya kuli banyina ku lusaka |
joni alaya ababiye abwelelamo kumwakwe asanga janet nasendama kwati mulwele joni amwipusha ati cinshi usendamine |
janet ndeumfwa impepo no mutwe ubwafita na fititi |
joni nga fitampile lilali |
janet kwena ni kale nomba nshipikishe fye nati pantu elyo umunandi abwela ku cipatala teti amone ukuibombela |
joni aikala pa mupando atampa kwipusha janet icalengele ukuti aye ku biaolo nelyo amulesha janet tondolo |
joni ulemfinda no kumfinda ukamona nga wapola ifyo nkakucita pamo na ulya wine kolwe mubembushanya nankwe |
ulucelo joni asamba alungama na ku ncito yakwe janet wena te wakubuka na pa beti bukomenemo ne sembe ukucini pamwabo |
ilyo janet amona ukuti umulume aya ku ncito lyena na nganda yayanguka |
papita fye inshita inono abuuka alatontonkanya ifyakucita |
amafundisho aleumfwa kuli bakapenta aya kupata icupo no bufyashi yaisula umutima paa alafuluka nefyo aleyangalila ilyo ashali ashilaupwa |
atontonkanya ifyo joni akamucita pali bumpulamafunde bwakwe apo pene kwati bushilu bwamwikata apanga ukubutuka apo pene |
umwabela ishamo ubu bushiku joni akupwike fye pa kuya ku ncito alaba no kusenda inkoloko yakwe iyo ashitile pali e twenty three ten |
kwena umutima tawakalipishe atile ndeisaisanga nga nainuka ubushiku bwa lelo nakulaipusha inkoloko ku musungu wandi na banandi |
kanshi tata inkoloko iyo ubo bwine bushiku ileloloma papitile inshitantali pa kuilondola nakabili |
janet apo pene atendeka no kulonga utupe twakwe umo ali eka mu nganda |
alonga amalaya yakwe yonse muli sutikeshi akaka na mabulangeti yabili na mashitibeti |
kuti ati aloleshe mumbali amona inkoloko yakwa joni pa tebulo |
aibula ayalaula ulunkumbwa bwamwishila nayo alonga na muli sutikeshi |
na tumbi utupe twakwa joni uto ashakwatile na mulimo alongala kumo |
kuti cilya ati emye katundu aumfwa kufina e pa kufumina panse ku kufwaya utwaice tutatu tuleteya boola atwita pamo twaisa fye ulubilo |
atweba ati aleni batata njafweniko ukusenda utupe utu ku stesheni ya basi ndeyamulipila |
tatifine ni sutikeshi na mabulangeti epela |
abaice basumina basena na fyonse balaya |
ne ndalama e twenty four isho joni asungile mu nganda janet abulapo tens asenda |
lilya bafika ku citesheni ca basi bamona na motoka wine uwa kuya ku ndola ali mupepi no kwima |
kondalita pa kumona kapenta wawama filya afuma na muli motoka ati ni shani basisita muleya kwi |
janet mukwai ndeya ku ndola |
kondakita apoka ifipe afibika pa mulu wa basi |
namutekenya kuti alolesha ukulefuma janet alaswa ku mafiga yakwe nomba alolekesha amona ukuti ali ne fumo mu mutima ati no kuti |
eya mwandi mayo kanshi uli muntu winewine tauli kapenta |
janet cilya aikala pa cipuna na basi aima kondakita ayaiminina mupepi na janet |
janet pashele panono ukuti abutuke wena ati nalimo ni bakapokola batumine ukumufwaya atemwa ni joni wine namukonka |
janet aumfwa ishiwi ilyo aishiba lyamuposha aliti shimwapoleni na mrs bowa |
uyu aposha janet ni japhet daka nga muleibukisha ulya abasendele ukubatwala ku lusaka ku bwinga |
umwenso elyo wacila kuli janet wena atontonkanya ukuti eo joni atuma ukwisa mubwesha lelo pa kufyuka kwakwa janet taishibepo nelyo kamo |
daka aipusha janet ati ni shani ba mrs bowa muleya kwi |
janet naya ku lusaka ku kumona bamayo |
daka oh kanshi tuli fye lumo lwa ba nkonshi na bampelembe |
na ifwe bene no munandi uyu eko tuleya |
twawisha akasuba ku mulandu wa kuwaya motoka |
nomba twayashita amafuta nga twashita ninshi e mile twaya |
natucelwa sana tulefwaya ukuyafika ku maca |
janet iye mayo ba daka wesu shimwingampelako lifiti namupapaata ni musha wenu |
daka nga katundu ali kwi |
janet apoka katundu kuli peter asantika no kusantika |
mu mutima ati no kuti bwali bwandi waya amalunga |
apo janet te pa nsansa pa kusanga tafikile ku citesheni ce shitima uko aumfwa ilyashi lya nkubula mutima lyapoma nge cipoma |
kabili atemwa nganshi pa kumona ukuti daka teshibe nelyo kamo pa mulandu wa kufyuka kwakwe |
peter nao uo beshile nankwe teti atolepo na kamo pantu ishina ilyamulumbula daka nalyo lya mrs bowa |
awe mukwai janet wesu alatasha na malaika mulinshi wakwe |
daka anyanta na ku cela baenda bushiku bonse muli ba one koloko bafika na mu lusaka |
janet tafwaile kufikilila kumwabo alomba daka ukuti amutwale kwa clara nkosi ati |
kambalile ku munandi kumwesu nebwelelako akasuba nga nasamba nafwala na bwino |
clara apapa nganshi pa kumona janet pa nshita ii |
awe clara apokelela umunankwe amupela ne cakulya |
cilya janet alya elyo asosa ati ninaka sana ndefwaya ukusendama pakuti ntuushe |
clara ayanshila umubiye asendama kwati ni mfubu ulucelo ali wa kubuusha fye |
clara ati we mukashana we na nomba wasendama fye shi buuka usambe unshimikileko nefyo waendele |
janet aisasantamuka ayolola ati ala nakile cibi ku mulandu wa kwenda bushiku bonse ukwabula ukutuusha |
bonse babili baya mu bafa ku kusamba |
mu mashiwi ya pa muulu janet ashimikila umubiye ifyo afyukile |
clara ati ine kwena nalishibe na kale ukuti tawalefwaya kuupwa ni banoko e bakupatikishe |
kwena ine natemwa sana apo wafuma ku cintu ico ushifwaya |
nga kanshi pali ili fumo ukacitapo shani |
janet umwana kwena nkalela te mulandu lelo kwena nshakabwekeshepo ukukwata na umbi |
akatila fye ashisumuka nkesemushila na bamayo |
bati bapwe ukusamba babwelelamo ku ngan da ku kunwa tii |
lilya balenwa tii janet ashimikila umubiye tonse utwalengele ukuti afyuke ati no kuti |
muno lusaka mwena nshilefwaya kwikalamo |
kabili nshilefwaya kumonana na bafyashi bandi |
nuishiba bakalipa nganshi |
nga baishiba ukuti mfyukile fye |
kuti bankulika fye umwando no kumbwesesha ku ishilu lya mubemba lilya |
ndi no kuya ukutali |
clara ngo lefwaya ukuya kwi ni ku petauke |
janet ata ine kuti naya ku petauke ku mpanga ndi no kuya ku harare |
clara apanga ati ku harare nga ukaya shani |
janet nga badraiva bafule ifi lelo line ndepanganapo na umo pantu naishibana na bengi mailo line ninshi ndi mu harare |
eko ali na cibusa wa bayama ena umulimo wakwe pe wa kufumya katundu kuno lusaka no kutwala ku salisbury |
kabili kulya nako afumyako fimo afileta kuno lusaka |